ΑΠΟΦΑΣΕΙΣ
Αριθμ. οικ. 11416
Έγκριση της υπ’ αρ. 506/2023 απόφασης του Δημοτικού Συμβουλίου του Δήμου Κοζάνης για τη
λήψη μόνιμων μέτρων ρύθμισης της κυκλοφορίας στα πλαίσια του έργου «Ανάπλαση πλατεί-
ας 25ης Μαρτίου (Αλώνια) του Δήμου Κοζάνης»
στην Κοζάνη, σύμφωνα με την παρ. 1 του άρθρου
52 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
A. Τις διατάξεις:
1. Του Κώδικα Οδικής Κυκλοφορίας (ν. 2696/1999,
Α’ 57) και ειδικότερα της παρ. 2 του άρθρου 10 και του
άρθρου 52 αυτού, όπως τροποποιήθηκε με το άρθρο 60
του ν. 5003/2022 (Α’ 230).
2. Του ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107) και ειδικότερα
της παρ. 6 του άρθρου 6 αυτού.
3. Του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Του ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα των άρθρων 6 και
280 αυτού.
5. Του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α’ 47) και ειδικότερα του άρθρου 28.
6. Του ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ειδικότερα του άρθρου 24.
7. Του ν. 4685/2020 «Εκσυγχρονισμός περιβαλλοντικής
νομοθεσίας, ενσωμάτωση στην ελληνική νομοθεσία των
Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις» (Α’ 92)
και ειδικότερα του άρθρου 94.
8. Του ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα των άρθρων 63 έως 67 αυτού.
9. Του ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρωπίνου
Δυναμικού Δημοσίου Τομέα - Ρυθμίσεις για τη λειτουργία
των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων συντροφιάς - Λοιπές
επείγουσες ρυθμίσεις του Υπουργείου Εσωτερικών και
άλλες διατάξεις» (Α’ 48) και ειδικότερα του άρθρου 60.
10. Του π.δ. 141/2010 «Οργανισμός της Αποκεντρωμένης Διοίκησης Ηπείρου και Δυτικής Μακεδονίας» (Α’ 234).
11. Της υπό στοιχεία ΔΙΠΑΔ/οικ./502/2003 υπουργικής
απόφασης «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946).
12. Της υπό στοιχεία ΔΜΕΟ/Ο/613/2011 υπουργικής
απόφασης «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905).
13. Της υπό στοιχεία ΔΜΕΟ/ε/οικ./720/13-11-1992
εγκυκλίου του τέως ΥΠΕΧΩΔΕ «Τεχνικές Οδηγίες Κατακόρυφης Σήμανσης τυπικού οδικού δικτύου» (Εγκ. 3/92).
14. Της υπ’ αρ. 13612/24-03-2011 εγκυκλίου του τέως
ΥΠΕΚΑ «Διευκρινίσεις για την εφαρμογή των ρυθμίσεων της απόφ.-52907/28-12-09 υπουργού ΠΕΚΑ «Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών» (Εγκ. 3/11).
15. Του υπ’ αρ. 15109/13-5-2013 εγγράφου της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
16. Της υπ’ αρ. οικ.35082/1652/05-06-2014 απόφασης
της Γενικής Γραμματέως Αποκεντρωμένης Διοίκησης
Ηπείρου  - Δυτ. Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999, όπως τροποποιήθηκε και ισχύει».
17. Της υπό στοιχεία ΔΟΥ/οικ/220/15-01-2015 εγκυκλίου του ΥΠΟΜΕΔΙ «Μέτρα ρύθμισης κυκλοφορίας για
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1777
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
την εκτέλεση έργων στο οδικό δίκτυο της χώρας-Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014».
18. Των Οδηγιών Σχεδιασμού για την Αυτόνομη Διακίνηση και Διαβίωση ΑΜΕΑ του ΥΠΕΧΩΔΕ «Σχεδιάζοντας
για όλους».
19. Της υπ’ αρ. οικ.19783/269/14-04-2015 απόφασης
του Γενικού Γραμματέα Αποκεντρωμένης Διοίκησης
Ηπείρου - Δυτ. Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει».
20. Του υπ’ αρ. οικ.33278/394/08-06-2015 εγγράφου
του προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Α.Δ.Η.- Δ.Μ. «Οδηγίες
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφοριακών
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 «Κύρωση του Κώδικα Οδικής Κυκλοφορίας»
(Α’ 57), όπως αντικαταστάθηκε με την παρ. 9 του άρθρου
48 του ν. 4313/2014, Α’ 261)».
21. Της υπό στοιχεία ΔΟΥ/οικ/1920/05-04-2016 απόφασης του Υπουργού ΥΠΟΜΕΔΙ «Έγκριση Τεχνικών Οδη-
γιών για ποδηλατοδρόμους (Υποδομές ποδηλάτων)»
(Β’ 1053).
22. Του υπό στοιχεία ΔΟΥ/277/Φ.252/26-03-2018 εγγράφου του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν.2629/1999 όπως έχει τροποποιηθεί και ισχύει)».
23. Του υπό στοιχεία ΔΟΥ-οικ./2696/Φ.252/18-05-2018
εγγράφου του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)».
24. Του υπό στοιχεία οικ. ΥΠΕΝ/ΔΕΣΕΔΠ/45264/593/
06-05-2022 εγγράφου της Διεύθυνσης Εφαρμογής Σχεδιασμού και Ελέγχου Δομημένου Περιβάλλοντος του
ΥΠΕΝ «Διαβίβαση της γνωμοδότησης της Κεντρικής
Επιτροπής Προσβασιμότητας σε σχετικό αίτημα».
25. Της υπό στοιχεία οικ. ΥΠΕΝ/ΔΜΕΑΑΠ/124964/1561/
2022 απόφασης του Υπουργού Περιβάλλοντος και Ενέργειας «Αντικατάσταση της υπ’ αρ. 52907/2009 υπουργι-
κής απόφασης “Ειδικές ρυθμίσεις για την εξυπηρέτηση
ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών”»
(Β’ 6213).
26. Της υπ’ αρ. 34019/25-05-2022 (ΥΟΔΔ 435) απόφασης Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως Ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτ.
Μακεδονίας από 10-05-2022 και μέχρι το διορισμό του
Συντονιστή της Αποκεντρωμένης Διοίκησης Ηπείρου Δυτ. Μακεδονίας σύμφωνα με τα άρθρα 28 και 28Α του
ν. 4325/2015 (Α’ 47).
27. Της υπ’ αρ. 86779/19-12-2022 (ΥΟΔΔ 1183) απόφασης του Υπουργού Εσωτερικών με την οποία διορίστηκε
μετακλητός Γραμματέας της Αποκεντρωμένης Διοίκησης
Ηπείρου-Δυτικής Μακεδονίας ο Σεραφείμ Λιάπης του
Γεωργίου.
28. Της υπ’  αρ. οικ. 12943/15-03-2023 απόφασης
Γραμματέα Αποκεντρωμένης Διοίκησης Ηπείρου - Δυτ.
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων ’’Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας’’ στον Προϊστά-
μενο Γενικής Διεύθυνσης Χωροταξικής και Περιβαλλοντικής Πολιτικής και στους Προϊσταμένους των Υπηρεσιών
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής της Αποκεντρωμένης Διοίκησης
Ηπείρου - Δυτικής Μακεδονίας» (Β’ 1772) καθώς και το
γεγονός ότι δεν προκαλείται δαπάνη σε βάρος του κρατικού προϋπολογισμού.
Β. Τα στοιχεία της υποβληθείσας μελέτης:
1. Το υπ’ αρ. 34385/22-11-2023 (αρ. πρωτ. ΠΕΧΩΣ Δυτ.
Μακεδονίας 55494/27-11-2023) έγγραφο της Διεύθυνσης Διοικητικών Υπηρεσιών του Δήμου Κοζάνης με συ-
νημμένο φάκελο.
2. Το υπ’ αρ. οικ. 57096/05-12-2023 έγγραφο της ΔΙ.ΠΕ.
ΧΩ.ΣΧ. προς το Τμήμα Διοικητικού Οικονομικού Ν. Κοζάνης την Α.Δ.Η.-Δ.Μ. για τον έλεγχο νομιμότητας.
3. Το υπ’ αρ. 57631/07-12-2023 (αρ. πρωτ. ΠΕΧΩΣ Δυτ.
Μακεδονίας 57631/08-12-2023) έγγραφο του Τμήματος
Διοικητικού Οικονομικού Ν. Κοζάνης της Διεύθυνσης
Διοίκησης της Α.Δ.Η.- Δ.Μ. αναφορικά με τον έλεγχο
νομιμότητας της υπ’ αρ. 506/2023 απόφασης του Δ.Σ.
του Δήμου Κοζάνης.
4. Το υπ’ αρ. οικ. 468/04-01-2024 έγγραφο της ΔΙ.ΠΕ.
ΧΩ.ΣΧ. για προσκόμιση συμπληρωματικών στοιχείων.
5. Το υπ’ αρ. 1712/19-01-2024 (αρ. πρωτ. ΠΕΧΩΣ Δυτ.
Μακεδονίας 3918/23-01-2024) έγγραφο της Δ.Τ.Υ. του
Δήμου Κοζάνης με συμπληρωματικά στοιχεία.
6. Την υπ’ αρ. 506/2023 ομόφωνη απόφαση του Δημοτικού Συμβουλίου Κοζάνης αναφορικά με την έγκριση
των προτεινόμενων μόνιμων κυκλοφοριακών ρυθμίσεων στην Δ.Κ. Κοζάνης του Δήμου Κοζάνης.
7. Την εγκεκριμένη και θεωρημένη από την Διεύθυνση
Τεχνικών Υπηρεσιών του Δήμου Κοζάνης τεχνική έκθεση
και το σχέδιο που τη συνοδεύουν στην οποία προβλέπεται αναφορικά με τις κυκλοφοριακές ρυθμίσεις:
α) Μεταβολή στo πλάτος του κυκλοφορούμενου οδοστρώματος στις υπό μελέτη οδούς,
β) διαπλατύνσεις πεζοδρομίων,
γ) κατασκευή διαβάσεων πεζών και οδηγού όδευσης
τυφλών,
δ) αντιστροφή φοράς κατεύθυνσης της οδού 25ης
Μαρτίου,
ε) ρυθμίσεις στάσης - στάθμευσης,
στ) τοποθέτηση της κατάλληλης οριζόντιας και κατακόρυφης σήμανσης προκειμένου η κίνηση των πεζών
και των οχημάτων να γίνεται με την μεγαλύτερη δυνατή
ασφάλεια.
Και επειδή:
1) Από τα στοιχεία της εγκεκριμένης από την αρμόδια
υπηρεσία του Δήμου Κοζάνης τεχνικής έκθεσης (Β7 σχετικό) προκύπτει ότι:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
Τα προτεινόμενα μόνιμα μέτρα ρύθμισης οδικής κυκλοφορίας που περιλαμβάνονται στην προαναφερόμενη
εγκεκριμένη μελέτη, η οποία αφού έλαβε υπόψη τα υφιστάμενα χαρακτηριστικά της περιοχής (μορφολογικά,
κυκλοφοριακά, γεωμετρικά, υφιστάμενα δίκτυα, παρακείμενες χρήσεις, κ.λπ.), στοχεύουν στην βελτίωση των
συνθηκών κυκλοφορίας πεζών και οχημάτων και την
αναβάθμιση του παρεχόμενου επιπέδου οδικής ασφάλειας, αλλά και στην βελτίωση του σχεδιασμού όλης της
περιοχής. Συγκεκριμένα:
i) Με την ανάπλαση της περιοχής επιτυγχάνεται η καλύτερη λειτουργία και οργάνωση του δημόσιου χώρου,
η αισθητική αναβάθμισή του και η και η άνετη προσβασιμότητα σε αυτόν.
ii) Με τις προτεινόμενες ρυθμίσεις, τον σαφή και κατανοητό γεωμετρικό σχεδιασμό καθώς και τη προτεινό-
μενη σήμανση επιτυγχάνεται η βελτίωση των συνθηκών
κυκλοφορίας και στάθμευσης και δημιουργούνται συνθήκες ασφαλούς κίνηση πεζών, ΑΜΕΑ και οχημάτων.
iii) Για τον σχεδιασμό και τον προσδιορισμό των γεωμετρικών χαρακτηριστικών των δημοτικών οδών καθώς και
για την κατακόρυφη και οριζόντια σήμανση, λήφθησαν
υπόψη οι ισχύοντες κανονισμοί και προδιαγραφές.
iv) Το σύνολο των προτεινόμενων κυκλοφοριακών
ρυθμίσεων ρυθμίζει περισσότερο οργανωμένα την
υφιστάμενη κυκλοφορία και βοηθά στην επίτευξη συνθηκών ελεύθερης ροής για όλους τους τύπους των οχη-
μάτων.
2) Η κίνηση πεζών και ΑΜΕΑ θα πρέπει να γίνεται
απρόσκοπτα από και προς όλες τις κατευθύνσεις με ιδιαίτερη ασφάλεια και οι τελικές διαμορφώσεις για την εξυ-
πηρέτησή τους θα πρέπει να ακολουθούν τις ισχύουσες
προδιαγραφές για τα ΑμεΑ «Σχεδιάζοντας για όλους» και
την υπό στοιχεία οικ. ΥΠΕΝ/ΔΜΕΑΑΠ/124964/1561/2022
(Β’ 6213) υπουργική απόφαση, αποφασίζουμε:
Την έγκριση της υπ’ αρ. 506/2023 απόφασης του Δημοτικού Συμβουλίου του Δήμου Κοζάνης για τη λήψη
μόνιμων μέτρων ρύθμισης της κυκλοφορίας στα πλαίσια
του έργου «Ανάπλαση πλατείας 25ης Μαρτίου (Αλώνια)
του Δήμου Κοζάνης» στην Κοζάνη σύμφωνα με το άρθρο
52 παρ. 1 του Κώδικα Οδικής Κυκλοφορίας (Κ.Ο.Κ.).
Συγκεκριμένα, σύμφωνα και με το συνημμένο θεωρημένο σχέδιο το οποίο συνοδεύουν την Β7) σχετική,
εγκρίνονται:
Α) Κυκλοφοριακές ρυθμίσεις - μεταβολές πλάτους κυκλοφορούμενου οδοστρώματος:
1) Μεταβολή του πλάτους οδοστρώματος κυκλοφορίας του τμήματος της οδού Μ. Αλεξάνδρου στο βόρειο
τμήμα της πλατείας μεταξύ των οδών Θερμοπυλών και
Ροδόπης (δρόμος μονής κατεύθυνσης) σε 4,55μ.
2) Μεταβολή του πλάτους οδοστρώματος κυκλοφορίας του τμήματος της οδού Θερμοπυλών στο ανατολικό
τμήμα της πλατείας μεταξύ των οδών Μ. Αλεξάνδρου και
25ης Μαρτίου (δρόμος μονής κατεύθυνσης) σε 4,00μ.
3) Μεταβολή του πλάτους οδοστρώματος κυκλοφορίας του τμήματος της οδού Ροδόπης στο δυτικό τμήμα
της πλατείας μεταξύ των οδών Μ. Αλεξάνδρου και 25ης
Μαρτίου (δρόμος μονής κατεύθυνσης) σε 3,50μ.
4) Μεταβολή του πλάτους οδοστρώματος κυκλοφορίας της οδού 25ης Μαρτίου στο νότιο τμήμα της πλατείας
μεταξύ των οδών Ροδόπης και Θερμοπυλών (δρόμος
μονής κατεύθυνσης) σε 3,20μ. και αντιστροφή της φοράς
κίνησης της με κατεύθυνση από την οδό Θερμοπυλών
προς την οδό Ροδόπης.
5) Διαπλάτυνση των πεζοδρομίων με ελεύθερο πλάτος
όδευσης πεζών σε κάθε περίπτωση τουλάχιστον 1,5μ.
σύμφωνα με τις προδιαγραφές και δημιουργία οδηγού
διέλευσης τυφλών στις θέσεις που φαίνονται στο σχέδιο.
6) Διαμόρφωση πεζοδρομίου πλάτους 2,00μ. στο τριγωνικό παρτέρι στη συμβολή των οδών Μ. Αλεξάνδρου
και Ολύνθου συνεπίπεδου με το οδόστρωμα και κατάλληλα οριοθετημένου.
Β) Ρυθμίσεις στάσης - στάθμευσης:
1) Διαμόρφωση 5 θέσεων στάθμευσης στη δεξιά
πλευρά (κατά τη φορά κίνησης) της οδού Θερμοπυλών
μεταξύ των οδών Μ. Αλεξάνδρου και 25ης Μαρτίου και
κατάργηση των θέσεων στάθμευσης στην αριστερή
πλευρά.
2) Διαμόρφωση 2 θέσεων στάθμευσης στη δεξιά πλευρά (κατά τη φορά κίνησης) της οδού Μ. Αλεξάνδρου
μεταξύ των οδών Θερμοπυλών και Ροδόπης.
3) Κατάργηση των θέσεων στάθμευσης στις οδούς
Ροδόπης και 25ης Μαρτίου.
4) Δημιουργία θέσεων στάθμευσης ποδηλάτων στο
δυτικό πεζοδρόμιο της οδού Ροδόπης.
Γ) Οριζόντια - κατακόρυφη σήμανση:
1) Η ρύθμιση κυκλοφορίας των πεζών με οριζόντια
διαγράμμιση (διαβάσεις στις θέσεις που παρουσιάζονται
στο σχέδιο) και κατακόρυφη σήμανση ώστε να εξυπηρετείται η κίνηση τους και να εξασφαλίζεται η ασφαλής
εγκάρσια κίνηση των πεζών στις οδούς.
2) Η σήμανση για την ρύθμιση, η οποία αποτελείται
από κατακόρυφες πινακίδες αναγγελίας κινδύνου, ρυθμιστικές, πληροφοριακές και πρόσθετες πινακίδες καθώς
και η οριζόντια διαγράμμιση. Η θέση των πινακίδων στο
σχέδιο είναι ενδεικτική και η τελική και ακριβής τοποθέτησή τους θα προσδιοριστεί από την επιβλέπουσα Υπη-
ρεσία στα πλαίσια της έγκρισης της μελέτης εφαρμογής
της σήμανσης σύμφωνα με το άρθρο 10 παρ. 2 του ΚΟΚ.
Η εν λόγω έγκριση χορηγείται με τις παρακάτω προϋποθέσεις:
1) Η Υπηρεσία του Δήμου Κοζάνης η οποία είναι αρμόδια για τη συντήρηση των προαναφερόμενων δημο-
τικών οδών να λαμβάνει μέριμνα έτσι ώστε:
- Να τηρούνται απαρέγκλιτα τα όσα αναγράφονται
στην Τεχνική Έκθεση Κυκλοφοριακών Ρυθμίσεων της Διεύθυνσης Τεχνικών Έργων του Δήμου Κοζάνης βάσει της
οποίας ελήφθη η εν λόγω απόφαση του Δ.Σ. του Δήμου.
- Η διαμόρφωση των θέσεων στάθμευσης των ποδηλάτων να είναι σε σύμφωνα με τις προδιαγραφές που
ορίζονται στην Α21) σχετική υπουργική απόφαση υπό
στοιχεία ΔΟΥ/οικ/1920/05-04-2016 (Β’ 1053),
- να προβεί άμεσα στο αίτημα τροποποίησης της παρούσας στην περίπτωση που για λόγους ασφαλέστερης
κυκλοφορίας των οδών προκύψει ανάγκη συμπλήρωσης
ή τροποποίησης της σήμανσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
2) Μη νομιμοποίησης τυχόν παράνομων ενεργειών.
3) Να παρακολουθείται η ακριβής εκτέλεση των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
4) Όλες οι ρυθμίσεις που αφορούν στην κίνηση των
πεζών και ΑμεΑ θα ακολουθούν τις ισχύουσες προδιαγραφές για τα ΑμεΑ «Σχεδιάζοντας για όλους» και την
υπό στοιχεία οικ. ΥΠΕΝ/ΔΜΕΑΑΠ/124964/1561/2022
(Β’ 6213) υπουργική απόφαση. Ειδικότερα:
i) Η κίνηση των πεζών καθώς και των ΑμεΑ και όπου
προτείνονται διαβάσεις θα είναι ανεμπόδιστη και θα εξυπηρετείται από ράμπες και πεζοδρόμια, διαμορφωμένα
με κατάλληλα υλικά. Οι εν λόγω διαβάσεις θα πρέπει να
κατασκευαστούν ταυτόχρονα με τα πεζοδρόμια στα
οποία οδηγούν,
ii) οι θέσεις των διαβάσεων για την κίνηση των πεζών
και η διαγράμμιση τους (διαστάσεις διαγράμμισης, ελάχιστο πλάτος διαχωριστικής νησίδας στη διάβαση πεζών,
κλίση ράμπας, υλικά επίστρωσης), θα ακολουθούν τις
προαναφερόμενες προδιαγραφές,
iii) οποιαδήποτε εξυπηρέτηση όπως σήμανση, φύτευση, αστικός εξοπλισμός θα τοποθετείται εκτός της
ελεύθερης ζώνης όδευσης πεζών (1,50μ.) κατά μήκος
των οδών λαμβάνοντας υπόψη και τα αναφερόμενα της
Α14) σχετικής εγκυκλίου.
5) Οι τοποθετούμενες πινακίδες σήμανσης οδών
πρέπει να είναι κατασκευασμένες και τοποθετημένες
σύμφωνα με τις σχετικές προδιαγραφές του Υπουργείου
Περιβάλλοντος και Ενέργειας.
6) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
7) Να τηρούνται στην πράξη, κατά τη χρήση των προτεινόμενων θέσεων στάθμευσης, οι κανόνες και τα κρι-
τήρια του άρθρου 34 του Κώδικα Οδικής Κυκλοφορίας
(Κ.Ο.Κ.), όπως τροποποιήθηκε και ισχύει.
8) Τα μέτρα που λαμβάνονται με την παρούσα απόφαση έχουν εφαρμογή από την τοποθέτηση των οικεί-
ων πινακίδων σήμανσης και των διαγραμμίσεων στο
οδόστρωμα και την κατάργηση των υφιστάμενων που
έρχονται σε αντίθεση με τη νέα σήμανση.
9) Η θέση των πινακίδων στα σχέδια είναι ενδεικτική
και η τελική και ακριβής τοποθέτησή τους θα προσδιοριστεί από την επιβλέπουσα Υπηρεσία στα πλαίσια της
έγκρισης της μελέτης εφαρμογής της σήμανσης σύμφωνα με την παρ. 2 του άρθρου 10 του Κώδικα Οδικής
Κυκλοφορίας (Κ.Ο.Κ.).
Ο Δήμος Κοζάνης στον οποίο κοινοποιείται η παρούσα
απόφαση παρακαλείται για τις δικές του ενέργειες.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 6 Μαρτίου 2024
Με εντολή Γραμματέα Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής Περ/κης και Αγροτικής Πολιτικής
ΔΗΜΗΤΡΙΟΣ ΓΑΖΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1777/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201777.pdf | Tokens: 19521]